Armaniston-Ozarboyjon chegarasida 12 iyul kuni boshlangan qurolli to‘qnashuvlar uch kundan buyon davom etmoqda. Foto: Anadolu Ozarboyjon prezidenti Ilhom Aliyev Armaniston bilan chegarada sodir bo‘lgan voqealarga KXShTning aloqasi yo‘qligini ma’lum qildi. "Javob harakatlarimizdan so‘ng Armaniston darhol KXShTga murojaat qildi va yordam so‘radi. KXShTning bunga nima aloqasi bor? Ozarboyjon Armaniston chegarasini buzmadi", - dedi Aliyev. Uning so‘zlariga ko‘ra, "KXShTning barcha a’zolari Ozarboyjonning do‘stlaridir". "Tabiiyki, Armanistondan tashqari", - deb qo‘shib qo‘ydi Ozarboyjon prezidenti. Armaniston-Ozarboyjon chegarasida 12 iyul kuni boshlangan qurolli to‘qnashuvlar uch kundan buyon davom etmoqda. Har ikki tomondan qurbonlar bo‘ldi. Avvalroq Armaniston tashqi ishlar vaziri Zograb Mnatsakanyan KXShT bosh kotibi bilan telefon orqali muloqotida Armaniston-Ozarboyjon chegarasidagi vaziyat to‘g‘risida batafsil ma’lumot berganligi xabar qilingandi.